**Visą liepos mėnesį šokinėkite iš džiaugsmo – nemokama batutų pramoga Klaipėdos „Akropolyje“**

**Klaipėdos „Akropolis“ kviečia uostamiesčio gyventojus ir miesto svečius dalyvauti vasariškoje akcijoje „Šokinėk iš džiaugsmo!“. Visą liepos mėnesį apsipirkę už 10 eurų ar daugiau, lankytojai galės nemokamai gauti bilietą batutų pramogai.**

„Ši pramoga – tai mūsų būdas padėkoti lankytojams už apsilankymus ir kartu sukurti galimybę vaikams patirti dar daugiau vasariško džiaugsmo. Norime, kad apsipirkimas šeimai teiktų ne tik naudos, bet ir papildomų teigiamų emocijų“, – sako Paulius Pocius, „Akropolis Group“ rinkodaros ir komunikacijos vadovas.

Erdvi batutų zona veiks lauke, Klaipėdos „Akropolio“ automobilių stovėjimo aikštelėje, prie 1-ojo įėjimo, kiekvieną dieną nuo 10 iki 20 val. Mažiausieji lankytojai džiaugsis jiems skirtu batutu, o vyresniuosius pasitiks įspūdingo dydžio batutas su aukščiausia čiuožykla visame regione.

Nemokama batutų pramoga galės pasinaudoti vaikai nuo 3 iki 15 metų, turintys specialų bilietą. Šį bilietą Klaipėdos „Akropolio“ informacijos centre reikia atsiimti tą pačią dieną, kurią buvo išduotas pirkimo kvitas.

„Bilieto panaudoti iškart nebūtina. Jei dieną, kuomet apsipirko ir atsiėmė specialų bilietą, šeima negalės pasinaudoti nemokama pramoga – nieko tokio. Bilietą galima panaudoti bet kurią kitą dieną akcijos laikotarpiu, tai yra iki pat liepos 31-osios. Tai suteikia lankstumo ir leidžia suplanuoti dieną taip, kaip patogu šeimai“, – teigia P. Pocius.

Vienas bilietas suteikia teisę nemokama batutų pramoga naudotis 10 minučių. Daugiau informacijos apie akciją ir jos taisykles rasite [www.akropolis.lt](http://www.akropolis.lt).

Įgyvendindama šią iniciatyvą, „Akropolis Group“ tęsia tradiciją siūlyti šeimoms pramogas, kurios kuria emocinę vertę. Prekybos ir pramogų centre „Akropolis“ Klaipėdoje veikia 206 nuomininkai, lankytojams siūlantys platų prekių, paslaugų ir pramogų asortimentą.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

*Daugiau informacijos:*

*Aistė Jankūnaitė*

*+370 614 55468 / aiste@ideaprima.lt*

*„Akropolis Group“ atstovė žiniasklaidai*

*IDEA PRIMA Projektų direktorė*